钦定古今图书集成/明伦汇编/闺媛典/第205卷 > 张椿妻陈氏
## 钦定古今图书集成/明伦汇编/闺媛典/第205卷 > 张椿妻陈氏

按《绍兴府志》：“陈氏，张椿妻，馀姚人。性端静，言笑不苟。
家贫，勤苦佐夫。无何，夫死，止一女，陈矢志靡他，抚女
长遣嫁。一日，邻妪有詈失鸡者，侵陈，陈哭曰：‘吾以息
女故，忍死以至今日。今女已有家，乃不能死，而受辱
彼妇之口耶’？遂登楼闭户绝粒，其家人涕泣馈饮食，
陈自户隙接而置之，终不食，十日不死，因自缢。”